procesaur/Wiki.mk huggingface dataset:
Експлорер 1

Лансиран:, 1 февруари 1958 во 3:48 по Гринич, од Кејп Каневерал LC-26A, со Јупитер Ц.
Орбита:, 356 км x 2 548 км x 33,2° x 114,8 min.
Испаднат од орбита:, 31 мај 1970
Експлорер 1, прв вештачки сателит на САД. Беше лансиран од базата Кејп Каневерал на 1 февруари 1958. "Explorer" на англиски значи "истражувач". Тежеше 13,97 килограми, од кои 8,3 килограми отпаѓаа на инструментација. Неговиот облик е прилагоден за да може да го собере во ракетата.
1 Инструментација
Инструментите се наоѓаа во предниот дел од леталото. Поради малиот простор и барањата за што помала маса, најголема важност е придадена на ефикасноста на инструментите во него. Леталото содржеше Гајгер-Милерова цевка, за детектирање на протони и електрони (поголем дел од времето давала повеќесмислени резултати), сензори за температура, акустичен детектор за ударите од микроастероидите во шасијата, и детектор со жичена решетка за истата намена. Инструментите беа напојувани од живини батерии, кои самите тежеле 40% од целата тежина на товарот. Податоците од инструментите беа пренесувани на Земјата преку антени, една 60 миливатна диполна од фиберглас и четири 10 миливатни завртувачки антени, кои работат на 108,00 мегахерци и 108,03 мегахерци соодветно.
2 Тек и крај на мисијата
На изненадување на експертите од мисијата, Експлорер 1 ја смени својата оска на вртење после лансирањето, поради дисипација на енергијата од флексибилните структурни елементи. Оваа придонело за дполнување на Елуриевата теорија за кинетика на тврди тела после цели 200 години.
Гајгер-Милеровата цевка не работела како что треба, односно праќала најразлични резултати за зрачењето околу Земјата. Одлучено е дека ова се случува поради оптовареноста на самиот инструмент со големо зрачење, со што бил откриен Ван Ален радиајацискиот појас, и тоа е прогласено за најголемо откритие во тогашната Меѓународна Година на Геофизика. Овој појас всушност претставува наелектризирани честички заробени од магнетното поле на Земјата.
Експлорер 1 испадна од орбита на 31 мај 1970 година.
3 Надворешни врски :
- Астрономски Клуб Куманово
Дома (филм)

Дома е документарен филм на Ѓорче Ставрески.
Филмот беше сниман во периодот од 20 септември до 5 ноември 2006 година на локации во Македонија (Скопје и Штип) и Хрватска (Загреб и Задар) и претставува значаен чекор во воспоставување на континуирана соработка помеѓу млади македонски и хрватски филмски работници. Во него се портретираат осум поединци кои поради различни причини ја напуштиле својата татковина, преку кои се анализираат прашањата за културните и верските разлики, како и односот на општеството кон поединецот.
ДОМА е испратен на повеќе регионални и меѓународни фестивали за документарен филм. Досега, е влезен во официјалниот регионален натпреварувачки дел на ZagrebDox, фестивалот за документарен филм од Хрватска. На овој фестивал во 2006 година, Ѓорче Ставрески доби посебно признание во регионална конкуренција за режија на филмот Адам и Ева.
Тврдина

Тврдина, крепост или кале — одбранбена структура и еден од главните симболи на средниот век. Обично се опишува како градба која служи како резиденција на одреден монарх, благородник или заповедник на определена територија. Обично, тврдините се градат на високи и непристапни ридови, со цел да се подобри нивната заштита од надворешни влијанија.
1 Тврдината како тема во уметноста и во популарната култура
* „Дигитална тврдина“ - роман на американскиот писател Ден Браун.* „Белата тврдина“ - роман на турскиот писател Орхан Памук од 1985 година.* „Тврдина“ (српски: ''Тврђава'') — песна на српскиот поет Стеван Раичковиќ.* „Тврдина“ - роман на југословенскиот писател Меша Селимовиќ.* „Очај пред тврдината“ - песна на македонскиот поет Ацо Шопов.
2 Поврзано
* Тврдини во Македонија
Игри без граници (албум)

Игри без граници е албум на Тоше Проески издаден во 2007 година. Албумот е издаден на македонски и српскохрватски јазик. Тој е претпоследниот негов албум.
1 Македонски албум
1.1 Список на композиции
:1. Душа остана
:2. Никој како тебе не бакнува
:3. Боже, чувај од зло
:4. Месечина
:5. Игри без граници
:6. Среќна ли си ти?
:7. Најдрага моја
:8. Јас не сум виновен
:9. Цреша
* Single
:10. Волим осмијех твој (со Антонија Шола)
:11. Вежи ме за себе
:12. Остала си увјек иста
:13. Срце није камен
:14. Несаница
:15. Несаница (remix)
:16. Feeling good
* Издавач:
:"Award Entertainment" Македонија
2 Хрватски албум
2.1 Список на композиции (Хрватска верзија)
:1. Pola duše, pola srca (Miro Buljan - Antonija Sola - Miro Buljan)
:2. Veži me za sebe (Miro Buljan - Antonija Sola - Miro Buljan)
:3. Ubijaš me usnama (Srdjan Simic Kamba - Miroslav Rus - Niksa Bratos)
:4. Bože, brani je od zla (Miro Buljan - Antonija Sola - Miro Buljan)
:5. Mjesečina (Miro Buljan - Antonija Sola - Miro Buljan)
:6. Igra bez granica (Miroslav Rus - Miroslav Rus - Niksa Bratos)
:7. Da l' si sretnija (Miro Buljan - Antonija Sola - Miro Buljan)
:8. Najljepše moje (Zoran Lekovic - Nena Lekovic - Niksa Bratos)
:9. Srećo, ne krivi me (SMiroslav Rus / Niksa Bratos - Miroslav Rus - Niksa Bratos)
:10. Volim osmijeh tvoj /Tose & Antonija Sola/ (Miro Buljan - Antonija Sola - Miro Buljan)
:11. Još i danas zamiriši trešnja (Miroslav Rus - Miroslav Rus - Niksa Bratos)
:12. Ostala si uvijek ista (Đorđe Novković - Željko Sabol - Nikša Bratoš)
:13. Srce nije kamen (Miro Buljan - Antonija Sola - Miro Buljan)
:14. Nesanica (Dejan Ivanovic - Dejan Ivanovic - Niksa Bratos)
:15. Nesanica (remix) (remix by Paul 'Sweet P" Watson & Steve "Running Man" Gutteridge)
* Slovenečko Izdanie
:16. Moja (Miro Buljan - Nina Sever - Miro Buljan)
* Hrvatsko Limitirano izdanie
:16. Igri bez granici (Miroslav Rus - Miroslav Rus / Vlado Janevski - Niksa Bratos)
:17. Creša (Miroslav Rus - Miroslav Rus / Vesna Malinova - Niksa Bratos)
3 Соработници
Следечки вокали:
:Dragan Bras: 1,4,5,6,7,8,9,11,12,14
:Ivana Cabraja: 1,3, 4,5,6,7,8,9,11,12,14
:Miro: 1,2,4,5,7
:Darija Hodnik Marinkovic: 3,6,8,9,11,12,14
:Jadranka Kristov: 3,6,8,9,11,12,14
:Vladimir Pavelic: 6,8,9,11,12,14
Свиреле:
:Бас: Robi: 2
:Тапан: Dado: 2
:Клавир: Dinko: 2
:Гитари: Miro 2,
:Гитара, Бас клавијатура: Niksa Bratos: 3,6,7,8,9,11,12,14
:Тапани, удиралки: Dalibor Marinkovic: 3,6,8,9,11,12,14
:Бас секција: Antonio Gecek Davor Krizic, Arsen Eres, Miro taradi 3,14
:Гудачки квартет Cracioso: Dunja Kobas, Marina Podvalej, Ester Klepac, Jadranka Cuckovic: 6,8,14
:Ethno synt: Almir buza 6,9,14
:Флејта: Arsen Eles 12
Тон мајстори: Goran Martinic, Muc Softic
* Издавач:
:"City Records" Srbija
:"Hit Records" Croatia
:"Lilija Records" Slovenia
31 мај (родени)

1656, Марен Маре — француски композитор за виола да гамба.
1819, Волт Витман — американски поет.
1892, Константин Паустовски — руски и советски писател.
1899, Леонид Леонов — руски и советски писател.
1908, Дон Амичи — американски глумец.
1911, Морис Але — француски економист, добитник на Нобеловата награда.
1930, Клинт Иствуд — американски филмски глумец и режисер.
1934, Рада Ѓуричин — српска и југословенска глумица.
1941, Вилијам Нордхаус — американски економист, добитник на Нобеловата награда во 2018 година.
1945, Рајнер Вернер Фасбиндер — германски режисер.
1948, Џон Бонам — англиски рок-музичар, член на групата Лед цепелин.
1965, Брук Шилдс — американска глумица.
1969, Тони Цетински — хрватски пејач.
1970, Паоло Сорентино — италијански режисер.
1973, Родриго Кортес — шпански филмски режисер.
1986, Роберт Гесинк — холандски велосипедист.
1989, Марко Ројс — германски фудбалер.
2001, Ига Свјонтек — полска тенисерка.
2003, Бењамин Шешко — словенечки фудбалер.
Xbox 360

Xbox 360 — втората конзола за видеоигри произведена од страна на Microsoft , а била развивана во соработка со IBM , ATI и SiS. Неговиот Xbox Live сервис им овозожува на играчите да се натпреваруваат преку интернет и да преземаат содржини од типот на: аркадни игри , демо-игри , реклами за најнови игри (трејлери) , ТВ-емисии и филмови. Xbox 360 е потомок на неговиот предок , конзолата Xbox и е во конкуренција со конзолите PlayStation 3 на Sony и Wii конзолата на Nintendo како дел од натпреварот помеѓу конзолите од седмата генерација. Xbox 360 за првпат и беше претставен на јавноста на MTV на 12 мај 2005 , со детали за неговото лансирање во продажба, а првите видеоигри наменети за
конзолата беа за првпат прикажани на Electronic Entertainment Expo (E3). Тоа е првата конзола која што била масовно купувана во три големи региони: Европа, Јапонија и Соединетите Американски Држави (САД). Првите примероци исфрлени во продажба беа купени до последен , со исклучок на Јапонија , па од неговото прво официјално лансирање во продажба на 22 ноември 2005 во САД сè до 3 јануари 2008 продадени се повеќе од 17,7 милиони примероци во светски рамки !
Xbox 360 доаѓа во четири изданија : Xbox 360 Core , Xbox 360 Arcade , Xbox 360 Premium и Xbox 360 Elite , секоја со сопствени компоненти и предности .
Магнетизам

Магнетизам — класа на физички појави кои се придружени од магнетни полиња. Електричните струи како и магнетните моменти на елементарните честички го создаваат магнетното поле, кое дејствува на други струи и магнетни моменти. Секој материјал е под влијание на некое магнетно поле. Најпознатион ефект е оној на постојаните магнети, кои имаат постојани магнетни моменти предизвикани од феромагнетизмот. Повеќето материјали немаат постојани моменти. Некои се привлечени од магнетното поле (парамагнетизам); а други пак се одбиени од магнетното поле (дијамагнетизам); други пак имаат спожени заемодејства кога ќе бидат под дејство на магнетно поле (вртежно стакло и антиферомагнетизам). Супстанциите кои се незначително под влијание на магнетното поле се познати како немагнетни супстанци. Такви се: бакарот, алуминиумот, гасовите, и пластиката. Чистиот кислород пројавува магнетни својства кога ќе биде изладен до течна состојба.
Магнетната состојба (или магнетната фаза) на материјалот зависи од температурата и други променливи, како што се притисокот и дејството на магнетното поле. Еден материјал може да пројавува повеќе од еден облик на магнетизам во зависност од промената на овие променливи.
1 Магнетизмот како тема во уметноста и во популарната култура
* „Магнет“ (''Magnet'') - песна на американската панк-рок група „Бикни Кил“ (''Bikini Kill'') од 1993 година.
Онтарио

Онтарио (Англиски/француски: ''Ontario'') е покраина во Канада и економски најразвиена и најнаселена од покраините во земјата.
* Површина: 891.190 км<sup>2</sup>* Жители: 11.420.000
* Главен град: Торонто (англиски/француски: Toronto)
1 Етнички групи
Етничка група, број, %
Вкупно население, 11,285,545, 100
Канаѓани, 3,350,275, 29.7
Англичани, 2,711,485, 24
Шкоти, 1,843,110, 16.3
Ирци, 1,761,280, 15.6
Французи, 1,235,765, 10.9
Германци, 965,510, 8.6
Италијанци, 781,345, 6.9
Кинези, 518,550, 4.6
Холанѓани, 436,035, 3.9
Источни Индијци, 413,415, 3.7
Полјаци, 386,050, 3.4
Украинци, 290,925, 2.6
Канадски Индијанци, 248,940, 2.2
Португалци, 248,265, 2.2
Евреи, 196,260, 1.7
Јамајчани, 180,810, 1.6
Филипинци, 165,025, 1.5
Велшани
Унгарци, 128,575, 1.1
Грци, 120,635, 1.0
Руси, 106,710, 0.9
Шпанци, 103,110, 0.9
Американци(САД), 86,855, 0.8
Британци, 76,415, 0.7
Виетнамци, 67,450, 0.6
Финци, 64,105, 0.6
Хрвати, 62,325, 0.6
Мелези, 60,535, 0.5
Срби, 40,580, 0.39
Југословени, 37,650, 0.36
Бошњаци, 8,600, 0.08
2 Религија
Религија, Жители, %
Вкупно, 11,285,535, 100
Протестанти, 3,935,745, 34.9
Католици, 3,911,760, 34.7
Атеисти, 1,841,290, 16.3
Муслимани, 352,530, 3.1
Д-рХристијани, 301,935, 2.7
Православни, 264,055, 2.3
Хинду, 217,555, 1.9
Евреи, 190,795, 1.7
Будисти, 128,320, 1.1
Сики, 104,785, 0.9
Источни религии, 17,780, 0.2
д-р религии, 18,985, 0.2
Чавдар (марка)

Чавдар е марка на бугарски автобуси. Денешното седиште не фабриката се наоѓа во Ботевград, република Бугарија.
Како година на основање се смета 1924, кога Рачо Влков Џамбов буг. (Рачо Вълков Джамбов) отвора сопствена железничарска работилница. Со текот на годините оваа работилница прераснува во фабрика за автобуси. Во 1993 г. фабриката склучува договор со германската МАН за развој и соработка , со кое би се усовршило производството на автобуси. Резултат на оваа соработка е модерниот Чавдар 141.
Wii

Wii (најчесто нарекувана по начинот на којшто се изговара на англиски јазик ВИ) е петтата конзола за видеоигри на Nintendo. Конзолата е потомок на нејзиниот предок Nintendo GameCube. Nintendo тврди дека конзолата е поинаква од конзолите PlayStation 3 на Sony и Xbox 360 на Microsoft иако им конкурира и на двете во натпреварот помеѓу конзолите од седмата генерација. Конзолата беше развивана во соработка со IBM и ATI.
Неизбежна предност на оваа конзола што ја разликува од нејзините предци е нејзиниот нов безжичен контролер Wii Remote, што може да се користи како рачен покажувач и може да детектира брзина и ориентација во три димензии. Друга голема новина е нејзината
WiiConnect24 Интернет платформа, што овозможува примање пораки и софтверски надоградувања додека конзолата е во standby mode.
Nintendo првпат ја информираше јавноста за оваа нова конзола на Electronic Entertainment Expo (Е3) прес конференцијата во 2004 година, а за првпат и ја претстави конзолата на јавноста во 2005 година исто така на Е3. Сатору Ивата, претседателот на Nintendo
и го претстави на јавноста безжичниот контролер во септември 2005 година на Токискиот саем на игри. На Е3 2006 конзолата ја освои првата од неколку награди. До декември 2006 Wii беше лансиран во продажба на четири клучни пазари во светски рамки.
Financial Times објави дека од 12 септември 2006, Wii е водач во генерацијата конзоли на Nintendo според јапонскиот магазин Enterbrain, глобалната пазарна истражувачка компанија од Вашингтон NPD Group и најголемиот пазарен истражувачки институт од Германија GfK.
Американски Девствени Острови

Американски Девствени Острови (|United States Virgin Islands) — островска група во Карибите која припаѓа на Соединетите Американски Држави. Тоа е поголем дел на архипелази, таканаречени Девствени Острови, додека мал дел на територија се Британските Девствени Острови. Американските Девствени Острови се состојат од 3 главни острови Сент Томас, Сент Џон и Сент Крој како и повеќе помали острови. Ова е единствен дел од територијата на САД каде се вози од левата страна.
Во Данска островите се нарекуваат бившите Дански Западноиндиски Острови (дански: ''De tidligere Dansk Vestindiske Øer'').
1 Окрузи и подокрузи
Американските Девствени Острови се поделени на 2 окрузи и 20 подокрузи. Тие се:
* Сент Крој
* Сент Томас/Сент Џон
Десетобој

Десетобој или декатлон — атлетски повеќебој (десет дисциплини) за мажи воведен како атлетичка дисциплина во 1884 година во САД. На распоредот на Олимписките игри десетобојот првпат се најде во Стокхолм 1912.
Натпреварувањето во десетобојот се одржува два дена по следниов распоред:
* Прв ден: 100 м, скок во далечина, фрлање ѓуле, скок во височина, 400 м.
* Втор ден: 110 м со пречки, фрлање диск, скок со стап, фрлање копје, 1500 м.
Папа Павле VI

Павле VI, роден ''Џовани Батиста Енрико Антонио Марија Монтини'' (итал. ''Giovanni Battista Enrico Antonio Maria Montini'') бил римокатолички папа од 1963 до 1978. Тоа е почетокот на Католичката црква во време на поголемиот дел од Вториот Ватикански собор и играл голема улога за приложување на неговите решенија.
Јукон

Јукон (англиски и француски: ''Yukon'') е територија во Канада. Со Британска Колумбија го претставува тихоокеански појас на Канада. Се наоѓа на крајниот северозапад и се граничи со Алјаска. Територијта е слабо населена а главен и најголем град е Вајтхорс со 23.272 жители.
Територија го добила името по реката Јукон, што на гвичински јазик значи „голема река“.
* Површина: 482.443 км<sup>2</sup>* Население: 31.227
* Главен град: Вајтхорс
1 Население
10-те најголеми општини по население
Општина, Население (2001), Население (1996)
Вајтхорс, 19.058 (град), 19.157 (град)
Досон, 1.251, 1.287
Вотсон Лејк, 912, 993
Хајнес Јукшн, 531, 574
Кармакс, 431, 466
Маунт Лорн, 379, 399
Мајо, 366, 324
Рос Ривер, 337, 352
Пели Кросинг, 328, 238
Ајбекс Валеј, 315, 322
Дарданели

Дарданели (|Çanakkale Boğazı, |Δαρδανέλλια) — долг тесен проток по должината на полуостровот Галиполе во денешна Турција кој го дели Балканот (Европа) од Мала Азија, а ги поврзува Егејското и Мраморното Море. Во антиката се нарекувал Хелеспонт. Протокот е долг 61 км, широк само 1,2-6 км, а просечно длабок 55 м, со најголема длабочина од 82 м. Водата низ протокот тече во двата правци: кон Егејското Море како површинска струја, а кон Мраморното како длабинска струја.
Како и Босфор, Дарданелите ја делат Европа од Азија. Протокот е меѓународен воден пат, и заедно со Босфор, Дарданелите го поврзуваат Црното со Средоземното Море.
Преку протокот денес се протега Мостот „Чанаккале 1915“, отворен во 2022 г. и наречен во чест на отоманската поморска победа во Дарданелскиот поход од Првата светска војна. Во времето на неговото отворање бил најдолгиот висечки мост на светот.
1 Историја
Протокот има стратешко значење и затоа играл важна улога во историјата. Античкиот град Троја бил сместен близу до западниот влез на протокот, а на азискиот брег од протокот се одиграла и Тројанската војна. Војската на Александар III Македонски го минала протокот во 334 г.п.н.е. за да ја нападне Персија. Дарданелите играле значајна улога и во одбраната на Цариград во Византискиот период, а од XIV век бил постојано контролиран од Турција.
Големите сили отсекогаш имале особен интерес за непречен премин или пак за контрола на Дарданелите, и затоа бил предмет на разни битки и договори помеѓу нив во текот на XIX и XX век.
2 Поврзано
* Босфор
Гуам

Гуам (англиски: ''Territory of Guam'', чаморски: ''Guåhan'') е остров во западниот Тихи Океан и е територија на Соединетите Американски Држави.
Жителите во мнозинство се Чаморани кои го населиле островот отприлика пред околу 4.000 година. Островот е најголем и најјужен од сите Маријански Острови. Главен град е Хагатња (''Hagåtña''), старото име е Агана (''Agaña''). Економијата на Гуам главно зависи од туризмот (најмногу од Јапонија) и базата на американската војска).
До 1898 година Гуам е под шпанска власт, а таа година преминува во владеење на САД.
1 Поврзано
<gallery>, Ангелска риба'' (Pygoplites diacanthus)''
Корални риби во Гуам
2 Туризам
***
Мисури

Мисури (|Missouri) е сојузна држава од САД. Се наоѓа во централниот дел од земјата. Мисури е претежно низинска држава. Главен град е Џеферсон Сити, а најголеми градови се Сент Луис и Канзас Сити.
Ахил

Ахил, Ахилеј или Ахилес (|Άχιλλεύς = „без усни“) — во старогрчката митологија, син на кралот Пелеј и на божицата Тетида, главен јунак во Илијадата и најголемиот старогрчки јунак во Тројанската војна. Мирмидонците, племе од Тесалија, имале крал по име Пелеј, чиј двор се наоѓал во Фитија. Ахил растел и се воспитувал според македонските кралски обичаи, со кралски другари и придружба во учењето, игрите и борбите. Негови воспитувачи биле прославениот калидонски ловец Феник и кентаурот Хирон: првиот го учел ораторство и воени вештини, а вториот — лекарски вештини. Во митологијата, Ахил најчесто е претставен како совршен човек кој верува во честа, не лаже, и убива само кога е во опасност. Тој се одликува со неизмерна сила, а неговата слаба точка е петата: според легендата, неговата мајка, кога го родила, го потопила во реката Стикс за да го направи бесмртен, а единствено место каде водата не допрела била неговата пета, која воедно е единствениот ранлив дел од неговот тело. Принцот Парис случајно го открил слабото место на Ахил и така успеал да го убие.
1 Ахил како мотив во уметноста и во популарната култура
* „Гневот на Ахил“ — слика на Франсоа-Леон Бенувиј (''François-Léon Benouville'') од 1859 година.
* „Привремено како Ахил“ (''Temporary Like Achilles'') — песна на американскиот рок-музичар Боб Дилан од 1966 година.
Пеколен портокал (филм)

Пеколен портокал (|A Clockwork Orange), е британско-американски филм од 1971 година (крими-драма-трилер), во режија на Стенли Кјубрик, а според истоимениот роман на Ентони Бурџис (|Anthony Burgess) од 1962 година. Главната улога на харизматичниот и психопатски деликвент Алекс ДеЛарџ ја игра Малколм Мекдауел.
„Пеколен портокал“ содржи вознемирувачка, насилна сликовитост преку која ја истражува социјалната позадина на младинските банди и другите теми на футуристичкото дистописко општество. Музиката за филмот се состои главно од класична музика и композиции на Венди Карлос изведени на Moog-синтисајзер.
Во 1972 година, филмот бил номиниран за „Оскар“ во четири категории: најдобар филм, режија, монтажа и адаптирано сценарио, истата година имал и три номинации за „Златен глобус“, а следната година имал седум номинации за „БАФТА“. Покрај другите награди, во 1972 година, филмот бил прогласен за најдобар странски филм на Венецијанскиот филмски фестивал.
1 Кратка содржина
Дејството на филмот се одвива во Англија во 1995 година, а го следи животот на тинејџерот Алекс ДеЛарџ (го игра Мекдауел) чии задоволства вклучуваат класична музика (најмногу Бетовен), силување и екстремно насилство. Тој е водач на мала банда насилници, кои ги ословува како негови ''droogs'' (од рускиот збор ''друг'' кој значи „пријател“ или „братко“). Алекс го раскажува поголем дел од филмот во „надсат“: фрактуриран, современ адолесцентски сленг кој се состои од словенски (посебно руски), англиски и кокни сленгови во рима. Алекс е дрзок и склон кон злоставување на другите; ги лаже родителите за да избега од училиштето и има скап музички систем од кој одекнува неговата збирка на класични музички снимки. Неговата банда краде и тепа случани луѓе, а Алекс ужива во таквиот живот. Еднаш, тој се посмнева во верноста на неговите другари и ги претепува, но е не е свесен дека тие планираат да му се одмаздат. Така, во една прилика, бандата влегува во една куќа, а сопственичката му се спротивставува на Алекс при што тој ја убива. Кога излегува надвор, неговите другари го удираат и тој ја губи свеста, по што е уапсен и осуден на затворска казна во траење од 12 години. Во затворот, Алекс се пријавува како доброволец за новата специјална терапија за лечење на насилниците, која се состои во тоа што му прикажуваат снимки со насилство врз луѓето кои кај него предизвикуваат мачнина. Набргу, Алекс е „излекуван“, така што е неспособен да изврши какво и да било насилство. Тој е ослободен и доаѓа дома, каде дознава дека во неговата соба се вселило друго момче. Додека шета крај реката, нему му приоѓа скитник, барајќи му пари. Скитникот (поранешна жртва на неговата банда) го препознава и, заедно со другите скитници, го напаѓа. Тогаш пристигнуваат двајца полицајци, а вџашениот Алекс сфаќа дека тие се неговите поранешни другари. Претепан од полицајците, Алекс едвај успева да се довлечка до една куќа во која живее писателот кого своевремено го претепала бандата на Алекс. Писателот ги повикува своите пријатели, кои му пуштаат музика од Бетовен под чие влијание Алекс се фрла низ прозорецот. Тој завршува во болницата со тешки повреди, а таму го посетува министерот за внатрешни работи.
Остров Принц Едвард

Островот на Принц Едвард (англиски: Prince Edward Island / француски: Ile-du-Prince-Edouard) е покраина во Канада. Таков статус има од 1873 година.
Покраината е една од аграрно најразвиените краеви на Канада, иако е релативно мала. Зголемувањето на аграрното производство доведува и до зголемена побарувачка на работни места во секторот на земјоделието. Покраината до пред крајот на XX век била одвоена од остатокот од земјата, така што фериботите биле единствен начин за сообраќајна комуникација со островот. Сега островот е споен со копното преку „Мостот на Конфедерацијата“, прекрасно архитектонско дело.
* Површина: 5.660 km²
* Жители: 135.294
* Главен град: Шарлоттаун
1 Јазици
Според канадскиот попис островот имал 135,851 жител.Од кои 133,570 одговориле на прашањето 'мајчин јазик' вака:
, , ,
1., Англиски, 125,260, 93.8%
2., Француски, 5,345, 4.0%
3., Холандски, 865, 0.6%
4., Германски, 275, 0.2%
5., Шпански, 220, 0.2%
6., Кинески, 190, 0.1%
7., Арапски, 150, 0.1%
8., Унгарски, 120, 0.1%
9., Mи'kмак, 90, 0.1%
10., Јапонски, 80, 0.1%
11., Полски, 70, 0.1%
12., Корејски, 65, ~
2 Демографија
Според последниот канадски попис најголема етничка група во Островот на Принц Едвард се: Шкотите (38.0%), па следат Англичаните (28.7%), па Ирци (27.9%), Французи (21.3%), Германци (4.0%) и Холанѓани (3.1%) — и скоро половина од остатокот се изјаснил како Канаѓани.
+ Популација во Островот на принцот Едвард од 1851
Година, популација, год.Прираст*, 5-год.*, 10-год.*, позиција**
1851, 62,678, –, –, –, 5, 1861, 80,857, 2.6, –, 29.0, 1871, 94,021, 1.5, –, 16.3, 1881, 108,891, 1.5, –, 15.8, 1891, 109,078, 0.017, –, 0.2, 6, 1901, 103,259, −0.55, –, -5.3, 7, 1911, 93,728, −0.96, –, -9.2, 9, 1921, 88,615, −0.56, –, -5.4, 1931, 88,038, −0.065, –, -0.7, 1941, 95,047, 0.77, –, 8.0, 1951, 98,429, 0.35, –, 3.6, 10, 1956, 99,285, 0.17, 0.9, –, 1961, 104,629, 1.1, 5.4, 6.3, 1966, 108,535, 0.74, 3.7, 9.3, 1971, 111,635, 0.56, 2.9, 6.7, 1976, 118,225, 1.2, 5.9, 8.9, 1981, 122,506, 0.7, 3.6, 9.7, 1986, 126,640, 0.67, 3.4, 7.1, 1991, 129,765, 0.49, 2.5, 5.9, 1996, 134,557, 0.73, 3.7, 6.3, 2001, 135,294, 0.11, 0.5, 4.2, 2006, 135,851, NA, 0.4, NA
* Percentage change.** among provinces.† Preliminary 2006 census estimate.''Source: Statistics Canada''
Касандра (митологија)

'':За други значења погледни Касандра (појаснување)''
Касандра (старогрчки: ''Κασσάνδρα'') — лик од старогрчката митологија, најубавата ќерка на тројанскиот крал Пријам и неговата сопруга Хекуба.
1 Митологија
Митот за Касандра се јавува во повеќе варијанти: според една, близнаците Касандра и Хелен си играле во храмот на Аполон за време на прославата на својот роденден при што заспале. Кога дошла мајка им, ги затекнала светите змии од храмот како им ги лижат ушите на децата. Така, тие стекнале пророчка дарба и го разбирале говорот на птиците и, воопшто, божествените гласови на природата. Според втората варијанта, како голема девојка, Касандра заспала во храмот, а во сонот ѝ се јавил Аполон, кој ѝ ветил пророчка дарба ако му се подаде. Најпрвин, Касандра се согласила, но потоа се премислила, а тогаш Аполон ја замолил барем да ја бакне. Таа се согласила и тој ѝ плукнал во устата, осудувајќи ја да ја зборува вистината, но никој да не верува во нејзините пророштва. Подоцна, кога кралот Пријам испратил пратеници во Грција со барање Теламон да ја врати грабнатата Хесиона, а тој со презир го одбил барањето, Касандра веќе тогаш ја претскажала пропаста на Троја, но Пријам наредил да ја затворат во тврдината. Потоа, кога Парис ја грабнал Елена, таа повторно ја претскажала катастрофата, но ниту тогаш никој не ѝ поверувал, а Пријам ја прогласил за луда и наредил да ја затворат. По пропаста на Троја, Касандра побегнала во храмот на Атина Палада и го гушнала кипот на божицата. Оттаму, Ајант Помалиот ја грабнал и заедно со кипот ја однел во грчкиот логор каде Одисеј разгласил дека Ајант ја силувал Касандра во храмот. При поделбата на воениот плен, таа му припаднала на Агамемнон, кој ја однел во Микена. таму, Касандра била убиена од сопругата на Агемемнон, Клитемнестра. По пропаста на Троја, на патот кон Грција, Касандра родила син (по друга верзија, близнаците Теледам и Пелопс) кој Агамемнон го признал како свој. По една верзија, Касандра, која го предвидела убиството на Агамемнон, со синот пребегала во Колхида, градот на нејзината тетка.
2 Касандра како мотив во уметноста
* „Монолог за Касандра“ — песна на полската поетеса Вислава Шимборска.* „Касандра“ (германски: ''Kassandra'') — роман на германската писателка Криста Волф од 1983 година.* „Касандрин комплекс“ (англиски: ''The Cassandra Complex'') — англиска рок-група.
Топка (геометрија)

Топка — претставува дел од просторот заграден со сферна површина, т.е. „исполнета“ сфера. Обата поими може да се однесуваат на произволен метрички простор, вклучувајќи ги тука и добро познатите примери од рамнината (дводимензионалниот реален Евклидов простор) и обичниот простор (тридимензионалниот реален Евклидов простор).
1 Формална дефиниција
Дефиницијата на топка во општ случај е едноставно обопштување (без други специјални измени) на дефиницијата на топката каква што ни е позната. Како и да е, постојат два вида на топки: ''отворена топка'' и ''затворена топка''. Нека избереме точка <math>\ O</math> од просторот која ќе ја викаме ''центар'' и реален ненегативен број <math>\ r</math> кој ќе го викаме ''полупречник''. Тогаш:
*''Отворена топка'' со центар во точката <math>\ O</math> и полупречник <math>\ r</math> е множеството од сите точки од просторот кои се наоѓаат на растојание ''помало'' од <math>\ r</math> единици од центарот.
*''Затворена топка'' со центар во точката <math>\ O</math> и полупречник <math>\ r</math> е множеството од сите точки од просторот кои се наоѓаат на растојание ''помало или еднакво'' на <math>\ r</math> единици од центарот.
Значи, за разлика од отворената, затворената топка ја содржи и самата сфера како гранична површина. Притоа, центарот на сферата истовремено е центар на топката, а радиусот на сферата е радиус на топката.
Симболички запишани, дефинициите се следниве:
* За отворена топка <math>T(O,r)</math>,
::<math>T(O,r) = \{x | d(x,O)<r \}</math>* За затворена топка <math>\overline{T(O,r)}</math>,
::<math>\overline{T(O,r)} = \{x | d(x,O) \le r \}</math>
2 Пресек на топката со рамнина
Пресекот на топката со рамнина е круг. Ако рамнината минува низ центарот на топката, тогаш топката е поделена на два складни дела кои се викаат ''полутопки'', а пресекот се вика ''главен'' или ''голем круг'' на топката. Рамнината што не минува низ центарот на топката ја дели неа на два нееднакви дела при што секој од нив се вика ''сегмент'' или ''топкин отсечок''. Топкиниот отсечок е ограничен со калота и круг при што висината на калотата е висина на топкиниот отсечок. Делот од топката што е составен од топкин отсечок и конус чија основа е основата на топкиниот отсечок, а врв е центарот на топката, се вика ''топкин исечок'' или ''сектор''. Делот од топката зафатен меѓу два паралелни пресеци се вика ''топкин слој'' чии граници се два круга и сферен појас.
3 Зафатнина топката
Зафатнината на топката се пресметува според следнава формула:''V'' = 4/3 ''R''<sup>3</sup>''π'',
каде: ''R'' е радиусот на топката, а ''π'' = 3,41.
Зафатнината на топкиниот отсечок се пресметува според следнава формула:''Vт.о.'' = ''πh''/3 (3''R'' - ''h''),
каде: ''h'' е висината на цилиндарот образуван од двете рамниин што ја сечат топката.
Зафатнината на топкиниот исечок се пресметува според следнава формула:''Vт.и.'' = 2/3 ''R''<sup>2</sup>''πh''
Зафатнината на топкиниот слој се пресметува според следнава формула:''V'' = ''πh''/6 (3''R1''<sup>2</sup> + 3''R2''<sup>2</sup> + ''h''<sup>2</sup>)
4 Поврзано
* Сфера
* Сфероид
*''n''-сфера (хиперсфера)
* Многуобразие
* круг - исполнета кружница
* топка (реквизит) - во спортот и игрите
Њуфаундленд и Лабрадор

Њуфаундленд и Лабрадор (англиски: Newfoundland and Labrador
/ француски: Terre-Neuve-et-Labrador) е покраина во Канада. Географски го сочинува островот Њуфаундленд и копненото подрачје Лабрадор. Покраината до 2001 г. се нарекувала само Њуфаундленд, кога во името бил придодаден и Лабрадор. Покраината е позната по тоа што има свои сопствене дијалекти на англискиот, францускиот и ирскиот јазик.
Од економски аспект подрачјето е познато по рударство, но денес туризмот е доста развиен, благодарејќи на богатото историско индијанско и колонијално наследство.
* Површина: 373.872km²
* Жители: 533.800
* Главен град: Сент Џонс (англиски: St.John's)
1 Демографија
Население од 1951
година, Population, 5 годишна % промена, 10 годишна % промена, Позиција поПокраини
1951, 361,416, n/a, n/a, 9
1956, 415,074, 14.8, n/a, 9
1961, 457,853, 10.3, 26.7, 9
1966, 493,396, 7.8, 18.9, 9
1971, 522,100, 5.8, 14.0, 9
1976, 557,720, 6.8, 13.0, 9
1981, 567,681, 1.8, 8.7, 9
1986, 568,350, 0.1, 1.9, 9
1991, 568,475, 0.02, 0.1, 9
1996, 551,790, -2.9, -2.9, 9
2001, 512,930, -7.0, -9.8, 9
2006*, 505,469, -0.6, -7.6, 9
''*Спрема пописот од 2006.''
2 Јазици
Пописот од 2006 покажува вкупен број на население од 505,469.од кои 499,830 одговориле на прашањето 'мајчин јазик'
, , ,
1., Англиски, 488,405, 97.7%
2., Француски, 1,885, 0.4%
3., монтањас-Наскапи, 1,585, 0.3%
4., Кунески, 1,080, 0.2%
5., Шпански, 670, 0.1%
6., Германци, 655, 0.1%
7., Иниктитукски, 595, 0.1%
8., Урду, 550, 0.1%
9., Арапски, 540, 0.1%
10., Холандски, 300, 0.1%
11., Руски, 225, ~
12., Италијански, 195, ~
Атена (митологија)

Во старогрчката митологија, Атена (грчки: , ''Athēnâ'', или , ''Athénē''; дорски: , ''Asána''; латински: ''Минерва'') била божица на цивилизацијата, т.е. на мудроста, женските вештини, ткаењето, занаетот и дисциплинарните страни на војната (насилството и крволочноста биле Аресов домен). Нејзиниот пандан во римската митологија била божицата Минерва. Според некои толкувања, името Атена претставува инверзија од Анате, што на сумерски значи „Кралица на небото“. Најчесто се претставува со шлем, копје и штит со главата на Медуза.
1 Раѓање
Според Хесиод, Атена била ќерка на Зевс и „советничката“ титанкатаМетида. Притоа, Атена се родила потполно возрасна и вооружана, од главата на татка си, кој ја проголтал бремената Метида. Според Палазгите, Атена е родена во Либија, покрај езерото Тритон, каде што ја нашле и одгледале три либиски нимфи, облечена во јарешка кожа. Таа уште како девојче, случајно ја убила својата врсничка Палада додека си играле со лакови и стрели, па од тага за неа, на своето име го додала името Палада. Според други, таа е родена од таткото Палант кој подоцна се обидел да ја силува, па таа го убила, му ја одрала кожата и го зела и неговото име, од неговата кожа направила штит, а неговите крилја ги ставила на својот грб. Според некои толкувачи, таа е ќерка на Итон, кралот на Фтиотида. исто така, постои и тврдење дека Атена е ќерка на Посејдон.
2 Карактеристики
Атинината мудрост се поврзува со техничкото знаење потребно во ткаењето, металургијата, но исто така и со лукавоста (''метис''). Нејзини симболи се утот и маслиновото дрво. Првите приказни за Атини зборуваат за неа како божица на птиците. Првобитно е замислена како божица со крилја, а дури и во некои митови и самата била птица - ут. Затоа е чудно што подоцна во митовите, нејзините пораки доаѓаат преку орли, соколи и сл. Нејзината најдобра пријателка е Ника, божицата на победеата. Атина се појавува како заштитничка на многу грчки јунаци, вклучувајќи ги Херакле, Одисеј и Јасон.
Њу Бранзвик

Њу Бранзвик (|New Brunswick, |Nouveau-Brunswick) — покраина во Канада. Статус на покраина има од 1867 година.
Најголеми градови во покраината се Сент Џон и Монктон.
* Површина: 71.450 км<sup>2</sup>* Жители: 730.000
* Главен град: Фредериктон
1 Население
Година, Население, 5 години % промена, 10 години % промена, Позиција во Канада
1851, 193,800, n/a, n/a, 4
1861, 252,047, n/a, 30.0, 4
1871, 285,594, n/a, 13.3, 4
1881, 321,233, n/a, 12.5, 4
1891, 321,263, n/a, 0.0, 4
1901, 331,120, n/a, 3.1, 4
1911, 351,889, n/a, 6.3, 8
1921, 387,876, n/a, 10.2, 8
1931, 408,219, n/a, 5.2, 8
1941, 457,401, n/a, 12.0, 8
1951, 515,697, n/a, 12.7, 8
1956, 554,616, 7.5, n/a, 8
1961, 597,936, 7.8, 15.9, 8
1966, 616,788, 3.2, 11.2, 8
1971, 634,560, 2.9, 6.9, 8
1976, 677,250, 6.7, 9.8, 8
1981, 696,403, 2.8, 9.7, 8
1986, 709,445, 1.9, 4.8, 8
1991, 723,900, 2.0, 3.9, 8
1996, 738,133, 2.0, 4.0, 8
2001, 729,498, -1.2, 0.8, 8
2006, 729,997, 0.1, -0.1, 8
''Извор: Статистика на Канада''
2 Јазици
Канадскиот попис во 2006 ни покажува население од 729,997 жители. од кои 714,490 поединечно одговориле на прашањето„друг мајчин јазик„:
1., Англиски, 463,190, 64.83%
2., Француски, 232,975, 32.61%
3., Mи'kмак, 2,515, 0.35%
4., Кинески, 2,160, 0.30%
5., Германски, 1,935, 0.27%
6., Холандски, 1,290, 0.18%
7., Шпански, 1,040, 0.15%
8., Арапски, 970, 0.14%
9., Корејски, 630, 0.09%
10., Италијански, 590, 0.08%
11., Малесит, 490, 0.07%
12., Персиски(Фарси), 460, 0.06%
Темза

Темза (|Thames) — голема река која тече низ југот на Англија, градот Лондон и се влева во Северното Море, каде при влевањето создава естуари. Позната е како пловна река која Лондон во некои периоди од годината го прави пристаништен град.
Мртовечница

Мртовечница — установа која што главна задача е провремено згрижување и чување на мртви лица. Во поразвиените држави во мртовечниците, мртвите луѓе ги средуваат и ги чуваат во нивните простории некое одредено време за оддавање на последна почит на упокоениот. Може да има приватни и државни мртовечници и таа установа е неопходна во процесот на погребување и изразување на последен поздрав на некој упокоен човек.
Ија (митологија)

Ија — личност од во старогрчката митологија, ќерка на Инах, богот на реките. Станала љубовничка на Зевс и го родила Епаф.
1 Бегство од боговите
Зевс се заљубил во Ија и приоѓал во облик на облак. Тоа меѓутоа го приметила неговата сопруга Хера. Да би ја скрил измамата Зевс ја претворил Ија во бела крава. Сепак, Хера и тоа го дознала и побарала од Зевс да и подари крава. Зевс тоа не можел да го одбие. Хера побарала од стоокиот гигант Аргус да ја чува кравата, која всушност била Ија.
Зевс го пратил Хермес кај Аргус. Хермес го успал Аргус со свирката на своиете свирала и му ја скинал главата, така што Ија, и понатака во облик на крава, морала да побегне. Хера е бргу ја приметила оваа измама и ја испратила Обад, која цело време ја гонела Ија (брмчењето на овие мушички можело да предизвика стампеда на животни).
Ија во своето бегство го поминала протокот кој е именуван по неа Босфор, т.е кравин премин. Таму го сретнала за карпа окованиот Прометеј кој цело време ја тешел и и ветил дека кога ќе се врати во човечки облик че стане прамајка на најголемиот јунак, т.е Херакле.
Бегајќи понатаму, Ија го поминала морето кое е именувано по неа Јонско Море и стигнала во Египет. Тука ги молела бобовите да и се смилуваат. Хела на големото Зевсово молење се смирила и и го вратила на Ија човечкиот облик,па Египќаните ја обожувале како божица. Во Египет го родила Епаф и подоцна се венчала со египетскиот крал Телегон.
По нимфата е наречена месечината Ија, природен сателит на Јупитер.
Женева

Женева (се изговара /dʒɨˈniːvə/; фр.: Genève ИПА: [ʒənɛv], гер: Genf [gɛnf], ит.: Ginevra [dʒiˈneːvra], Реторомански: Genevra) — втор град по популарноста во Швајцарија (после Цирих). Се наоѓа на југоисточниот дел од државата. Претежно е населено со французи и се наоѓа блиску француската граница. Во близината на тој град се наоѓа Женевското езеро кое важи за едно од поубавите езера во Западна Европа.
Во Женева се наоѓа и едно од седиштата на Обединетите Нации, во зданието наречено „Палата на нациите“.
1 Стопанство
Многу мултинационални компании како Procter & Gamble, Serono, Firmenich и Givaudan имаат главни европски седишта во Женева.
2 Збратимени градови
* Буенос Аирес, Аргентина
* Париз, Франција
Џонстонов Атол

Џонстоновиот Атол или само Џонстон — атол во Тихиот Океан, 1.150 км југозападно од Хаваите, во склоп на Малите оддалечени острови на САД. Групата острови со површина од 2,8 км<sup>2</sup> политички му припаѓа на САД. Главниот остров Џонстон имал 317 жители до 2004. година. На островот има многу гуани. Американското воено ваздухопловство го презеде водството на тие острови.
Групата острови се состои од корален гребен. Главни острви се Џонстон и Сенд Ајланд (песочен остров) што су многу обработени од страна на американската војска. Со тоа постојат уште две вештачки острови Акеј (на север) и Хикина (на исток).
САД ги користи тие острови за вршење на проби со атомско оружје. После експлозијата на една ракета во 1962. година многу бил загаден со плутонијум . Од 1972. до 2000. имало редовни проби со атомски оружја. После тоа, островите се користиле како складиште за јадрен отпад. Исто така се уништувало хемиско и биолошко оружје као што се Сарин и Агент Оранџ. За време зна 2000. година почнале со средување и чистење на тие острови.
Единствени жители се припадниците на американската војска како и нивните цивилни соработници што го одржуваат таа воена област.
САД ги пргласиле островите како заштитена зона на природата затоа што на нив се множат птици и желки. До 2004. година се планирало да се повлече американската војска од островите.
Џарвисов Остров

Островот Џарвис или Џарвисов Остров (англиски: ''Jarvis Island'') е мал остров во Тихиот Океан, на половина пат помеѓу Хаваите и Куковите Острови. Островот е ненаселен и со него управува Управата за лов и риболов на САД (англиски: ''United States Fish and Wildlife Service'').
Има површина од 4,5 км<sup>2</sup> и лежи на координатите 0° 22′ 0" јужна географска ширина и 160° 3′ 0" западна географска должина.
На островот се наоѓа и повремената населба Милерсвил.
Палмирски Атол

Палмира е ненаселен атол со површина од 12 км<sup>2</sup> (4,6 квадратни милји) во Северниот Тихи Океан сместен на 5°52′ СГШ 162°6′ ЗГД. Палмира е едан од Северните Линиски Острови (југоисточно од Гребенот Кингман и северно од Кирибатските Линиски Острови), сместен скоро точно на југот од Хавајските Острови, отприлика на пола пат помеѓу Хаваи и Американска Самоа. Има брег од 14,5 км и пристаниште наречено Вест Лагун.
1 Географија
Се состои од гребени, две плитки лагуни и околу 50 песочнии карпести островчиња покриени со вегетација — претежно со стебла на кокос, скаевола и со високи ''Писонија'' дрва. Поголемиот број на острови се споени. Исклучoци се Сенд Ајланд на запад и Барен Ајланд на исток. Најголем остров е Купер Ајланд на север, а после него Каула Ајланд на југ. Просечни годишни врнежи изнесуваат 175 инчи.
Бејкеров Остров

Бејкеровиот Остров или Бејкер (англиски: ''Baker Island'') — атол во Тихиот Океан кој припаѓа на американските острови. Има површина од 1,5 км<sup>2</sup> и се наоѓа југозападно од Хонолулу на координатите 11.7 северно и 28.7 западно.
1 Историја
САд го имаат припоено островот во 1857 година. Во 1935. имало обид да се насели, што и не успеало поради почетокот на Втората светска војна.
Вејк (остров)

Островот Вејк или Атолот Вејк е корален атол (со должина на брег од 19,3 километара) во Северниот Тихи Океан, кој се наоѓа на отприликa на две третини пат од Хонолулу (3.700 км западно) и Гуам (2.430 км источно). Таа е неорганизирана, неинкорпориpана територија на САД со која управува Бирото за островски работи при Секретаријатот за надворешни работи на САД. Вејк се наоѓа западно од Меѓународната датумска граница и со тоа е за еден ден понапред од 50-те американски држави. Пристапот на островот е ограничен и сите активности се управувани од страна на Военото воздухопловство на САД, американската војска и цивилната фабрика која управува и одржува воени бази.
Римско граѓанско право

Под терминот Римско право се подразбира правниот поредок кој бил во сила во сила во Римската држава од основањето на Рим (754 година пред нашата ера) па сè до смртта на императорот Јустинијан (565 година)
Поаѓајќи од принципите на историскиот материјализам, како предмет на римскотот право се изучуваат комбинирано елементи на историјата на римската држава и на изворите на римското право и елементи на институциите. Римското право се води и како ius Romanorium, ius romanum.
Унитарна држава

Проста или унитарна држава — онаа држава во која власта е по правило центристички ориентирана и е составена од административно-територијални единици кои се потчинети на централните органи, и не располагаат со суверена власт. Основните одлики се: Единствен устав и единствен законодавен дом. Единствена централна власт, единиците на локалната самоуправа не се суверени, туку потчинети на централната власт, на државен план меѓународната политика ја води централната власт, постојат единствени вооружени сили, единствен судски систем, единствен економски систем и валута.
Протекторат

Во меѓународното право протекторат е политички ентитет, кој формално се согласува да влезе во нееднаква положба со друга посилна држава или организација, која се нарекува протектор или заштитник. За замена на заштитата протекторатот прифаќа одредени обврски кои можат да варираат во зависност од врската помеѓу протекторот и протекторатот. Во Европа современи примери за протекторат се Босна и Херцеговина и Косово, кое е под заштита на Обединетите Нации.
Мидвејски Атол

Атолот Мидвеј, познат и како Остров Мидвеј или Мидвејски Острови, (англиски: ''Midway Atoll'', хавајски: ''Pihemanu Kauihelani'') е атол со површина од 6,2 квадратни километри што се наоѓаат во Северниот Тихи Океан во близина на северозападната страна на Хавајскиот архипелаг) на 28° 13' СГШ и 177° 22' З" ГД, на околу третина пат помеѓу Хонолулу и Токио.
Се наоѓа околу 150 милји источно од Меѓународната датумска граница, односно 2.800 милји западно од Сан Франциско и 2.200 милји источно од Јапонија. Се состои од прстенест корален гребен и неколку песочни острови. Двата најважни дела на земјата се Сенд Ајланд и Истерн Ајланд, и служат како живеалиште на илјадници морски птици.
Мидвеј, кој нема домородно население, е невклучена територија на САД, службено одредена како ''острвско подрачје'' под надлежност на Секретаријатот за внатрешни работи на САД. Претставува Национален природен резерват со кој управува Службата за рибарство и дивеч на САД. Програмата за посетители е укината во јануари 2002 и моментално не постои инфраструктура за посета. Посетителите што располагаат со личен превоз, можат за посети да се обратат на управата за резервати. Економската активност произлегува исклучиво од владините извори. Сета храна и роба мораат да бидат увезени.
Мидвеј лежи на пола пат помеѓу Северна Америка и Азија. Исто така се наоѓа скоро на спротивниот дел од светот од англискиот Гринич.
Мидвеј е најпознат како место на кое на 4 јуни 1942, за време на Втората светска војна, се одиграла Битката кај Мидвеј. На него Воената морнарица одбила јапонски напад и со тоа се означила пресвртницата на војната на тихоокеанскиот дел.
Наваса

Островот Наваса (англиски: ''Navassa Island'', француски: ''La Navase'') е мало, ненаселено островче во Карипското Море. Островот е суверен дел на САД. Владата на САД над нив полага суверенитет, а со островот управува ''Службата за рибарство и дивеч на САД'' (''U.S. Fish and Wildlife Service''). Од другата стране, калифорнискиот стопанственик Бил Ворен (''Bill Warren''), повикувајќи се на законот на островот Гвано, поднел службена желба да му се признае сопственост над острвот, иако права на островот полага и Хаити.
Островот има површина од 5,2 км<sup>2</sup> и се наоѓа околу 160 км јужно од боената база на САД Гвантанамо на локација .
Бакарен Кањон

Бакарниот Кањон, (|El Divisadero, |Copper Canyon) е група на кањони во мексиканската сојузна држава Чивава која спаѓа во планината Сиера Мадре. Овие кањони се едни од најголемите во Северна Америка.
Најдлабоките кањони во оваа област се:
* Кањонот Урике / Urique Canyon (1870 m)
* Кањонот Синфророса / Sinforosa Canyon (1799 m)
* Кањонот Батопилас / Batopilas Canyon (1799 m)
* Бакарниот кањон/ Copper Canyon (1759 m)
* Кањонот Тарарекуа / Tararecua Canyon (1425 m)
* Кањонот Отерос / Oteros Canyon (983 m)
Џиновска секвоја

Џиновската секвоја (лат.: ''Sequoiadendron giganteum'') е единствениот вид во родот ''Секвојадендрон'' (''Sequoiadendron''), и еден од трите видови на четинарски дрва познати како секвои класифицирани во фамилијата чемпреси (Cupressaceae) во потсемејството ''Sequoioideae'', заедно со ''Sequoia sempervirens'' (обичната секвоја) и ''Metasequoia glyptostroboides'' (метасеквојата).
Џиновската секвоја е позната и под имињата Секвојадендрон (по родот) и Велингтонија. Џиновската секвоја уште е позната како и црвено дрво коешто се наоѓа во областите на Северна Калифорнија. Џиновската секвоја е најголемиот жив организам на планетата коешто живее околу 4900 години, а расте просечно 120 метри и е широка 11 метри. Во времето на диносаурусите имало разни врсти на секвоја, но со катаклизмата на диносаурусите пред 65 милиони години опстојале да живеат само две врсти на џиновска секвоја.
Северни Маријански Острови

Северните Маријански Острови (англ. ''Commonwealth of the Northern Mariana Islands''), се дел од групата на Маријански Острови и американските островски подрачја во Тихиот Океан, јужно од Јапонија и северно од Гуам.
До почетокот на 20. век биле познати под прекарот ''острови Ладроне'', ( шп.''Islas de los Ladrones'')- - што значи "Острови на Крадците".
1 Историја
1521. Фердинанд Магелан, како прв Европеец, ја открива групата на острови и ги нарекува ''Islas de Ladrones'', ''Ладроноток'' или ''Остров на Крадците'', бидејќи според неговото мислење домородните жители му украле нешто од неговите бродови. Во 1667. Шпанија ги анектира островите и ги нарекува по својата кралица Марија Ана од Австрија.
После Шпанско-американската војна Шпанија го дава јужниот дел на Американците и го продава 1899. северниот дел на Германците.
Од 1975. групата острови ''Северни Маријански Острови'' се во Комонвелтот со САД.
2 Население
86% од населението претежно зборува на неслужбени јазици, како нпр. Микронезиски и Полинезиски јазик.
3 Географија
Подрачјето се состои од 16 острови, кои се простираат на преку 500 км од кои најголеми се Сајпан, Тинијан и Рота.
4 Маријански Ров
Недалеку југозападно од земјата се наоѓа Маријанскиот Ров, најдлабокото океанско дно на светот со 10.911 метри под морската површина.